CELEX: 31989D0501
Language: et
Date: 1989-07-18 00:00:00
Title: Komisjoni otsus, 18. juuli 1989, milles sätestatakse puhtatõuliste tõusigade tõuraamatuid asutavate või pidavate tõuaretusühingute ja -organisatsioonide tunnustamise ja järelevalve kriteeriumid

Tähtis õiguslik teade

|

31989D0501

Euroopa Liidu Teataja L 247 , 23/08/1989 Lk 0019 - 0020 Soomekeelne eriväljaanne: Peatükk 3 Köide 30 Lk 0092  Rootsikeelne eriväljaanne: Peatükk 3 Köide 30 Lk 0092 

		Komisjoni otsus,18. juuli 1989,milles sätestatakse puhtatõuliste tõusigade tõuraamatuid asutavate või pidavate tõuaretusühingute ja -organisatsioonide tunnustamise ja järelevalve kriteeriumid(89/501/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 19. detsembri 1988. aasta direktiivi 88/661/EMÜ tõusigade suhtes kohaldatavate zootehniliste standardite kohta [1], eriti selle artikli 6 lõike 1 neljandat taanet,ning arvestades, et:kõikides liikmesriikides peavad või asutavad tõuraamatuid tõuaretusühingud, -organisatsioonid või ametialased teenistused; seepärast on vaja sätestada tõuaretusühingute ja -organisatsioonide tunnustamise kriteeriumid;tõuaretusühing või -organisatsioon peab taotlema ametlikku tunnustamist selle liikmesriigi pädevalt ametiasutuselt, mille territooriumil asub tema peakorter;kui tõuaretusühing või -organisatsioon vastab teatavatele kriteeriumidele ning on määratlenud oma eesmärgid, peab liikmesriigi ametiasutus, kellelt tunnustamist taotletakse, teda ametlikult tunnustama;käesoleva otsusega ettenähtud meetmed on kooskõlas alalise zootehnikakomitee arvamusega,ON VASTU VÕTNUD KÄESOLEVA OTSUSE:Artikkel 1Ametliku tunnustuse saamiseks peab tõuraamatuid pidav või asutav tõuaretusühing või -organisatsioon esitama avalduse selle liikmesriigi ametiasutusele, mille territooriumil asub tema peakorter.Artikkel 2Asjaomase liikmesriigi ametiasutus peab ametlikult tunnustama igat tõuraamatuid pidavat või asutavat tõuaretusühingut või -organisatsiooni, kui see vastab lisas sätestatud tingimustele.Kui liikmesriigis on ühe tõu puhul juba ametlikult tunnustatud üht või mitut tõuaretusühingut või -organisatsiooni, võib asjaomase liikmesriigi ametiasutus uue tõuaretusühingu või -organisatsiooni tunnustamisest keelduda, kui see kahjustab tõu säilimist või ohustab olemasoleva ühingu või organisatsiooni zootehnilist programmi. Sel juhul peab liikmesriik teatama tunnustamisest või sellest keeldumisest komisjonile.Artikkel 3Asjaomase liikmesriigi ametiasutus tühistab tõuraamatuid pidava tõuaretusühingu või -organisatsiooni ametliku tunnustuse, kui kõnealune tõuaretusühing või -organisatsioon ei täida enam lisas sätestatud tingimusi.Artikkel 4Käesolev otsus on adresseeritud liikmesriikidele.Brüssel, 18. juuli 1989Komisjoni nimelkomisjoni liigeRay Mac Sharry[1] EÜT L 382, 31.12.1988, lk 36.--------------------------------------------------LISATõuraamatut pidav või asutav tõuaretusühing või -organisatsioon peab ametlikuks tunnustamiseks:1. olema juriidiline isik vastavalt selle liikmesriigi kehtivatele õigusnormidele, kus tunnustamist taotletakse;2. tõendama pädevale ametiasutusele, et:a) ta on võimeline tõhusalt töötama;b) ta on võimeline tegema vajalikku kontrolli põlvnemise registreerimiseks;c) tal on piisavalt suur kari tõuparandusprogrammi teostamiseks või tal on piisavalt suur kari tõu säilitamiseks, kui see on vajalik;d) ta saab kasutada tõuparandus- või säilitusprogrammi teostamiseks vajalikke eluskarja jõudluse andmeid;3. omama reeglistikku, mis hõlmab:a) tõu (või tõugude) omaduste määratlemist;b) loomade identifitseerimissüsteemi;c) põlvnemise registreerimise süsteemi;d) tõuaretuse eesmärkide määratlemist;e) eluskarja jõudluse andmete kasutamise süsteemi, mis võimaldab hinnata loomade aretusväärtust;f) tõuraamatu alamjaotust, kui on erinevad tingimused loomade tõuraamatusse kandmiseks või erinevad menetlused tõuraamatusse kantud loomade klassifitseerimiseks;4. omama põhikirja, milles sätestatakse eriti liikmete vahelise mittediskrimineerimise põhimõte.--------------------------------------------------